10ሩ የአፍሪካ ምርጥ ቤተ-መንግሥቶች 
ሁሉም አገሮች ንጉሣቸው፣ ፕሬዚዳንታቸው፣ ጠቅላይ ሚኒስትራቸው የሆኑ ቁንጪ አገር መሪ የሚኖርበት ቤተ መንግሥት አላቸው፡፡ ዛሬ 10ሩን የአፍሪካ ምርጥ ቤተ መንግሥቶች እንቃኛለን፡፡ 1. ዩኒቲ  ፓላስ፡- (ያውንዴ-ካሜሩን)፡- በአፍሪካ፣ በቤተመንግሥት ግንባታ ጥበብና ውበት በካሜሩን ዋና ከተማ በያውንዴ የተሰራውን ዩኒቲ ፓላስ የሚስተካከል የለም፡፡ ግድግዳውን የተሸከሙት ረዣዥም ምሰሶዎች፣ የሚያምረው አካባቢ በአረንጓዴ ተክሎችና ሐረጎች ተከቦ ሲታይ የካሜሩን ፕሬዚዳንት የሚኖሩበት ቤተመንግስት የሚገርምና የሚደንቅ የጥበብ ሥራ ነው፡፡ ፕሬዚዳንቱ ሥልጣን ከያዙበት ከኖቬምበር 6,1982 አንስቶ ተንቀባረው የሚኖሩት በዚህ ቤተ-መንግሥት ውስጥ ነው፡፡   2. አብደን ፓላስ (ካይሮ-ግብፅ)፡- በተምሳሌታዊ ቅርፆቹና ምልክቶች የተሞላ ነው። የተቀባው ቀለም ውበት የሚመስጥ ሲሆን በዚህ ላይ ክፍሎቹንና ክንፎቹን  ያስዋቡት፣ አብዛኞቹ የእውነተኛ ወርቅ ቅብ ሰዓቶች ፈንጠር ፈንጠር ብለው ተሰቅለዋል፡፡ እነዚህ ሁሉ ሲታዩ በዓለም ላይ እጅግ ውድ ዋጋ ባላቸው ነገሮች ከተንቆጠቆጡ ቤተ-መንግሥቶች እንደ አንዱ ይቆጠራል፡፡ በካይሮ ከተማ ምስራቃዊ እንብርት፣ ከኳሳር አል-ኒል መንገድ ከፍ ብሎ የተሰራው የአብደን ውበት ከሩቅ የሚስብ ነው፡፡ 500 ክፍሎች ያሉት ይህ የካይሮ ቤተመንግሥት፣ የግብፅ ፕሬዚዳንት ህጋዊ መኖሪያና ዋና ጽ/ቤት ነው፡፡ 3. ዩኒየን ቢልዲንግ፡- (ፕሪቶሪያ-ደቡብ አፍሪካ) ይህ ሕንፃ የደቡብ አፍሪካ መንግሥት ህጋዊ መኖሪያና ጽ/ቤት ነው፡፡ የደቡብ አፍሪካ ብሔራዊ ቅርሶች መገኛ በሆነችው ፕሪቶሪያ የተሰራው ይህ ህንፃ ሰፊ የመናፈሻ ስፍራ አለው፡፡ ይህን በእንግሊዝ ቅርፃ ቅርፆች ዲዛይን የሰሩት ሰር ኧርበርት ቤከር የተባሉ የስነ ህንፃ ባለሙያ ሲሆኑ ህንፃውም ከቀላል የኖራ ድንጋይ ነው የሰራው፡፡ ህንፃው፣ 285 ሜትር የጎን ርዝመት ሲኖረው ዲዛይኑ ድንቅ ስለሆነ እዩኝ እዩኝ ይላል፡፡ 4. ስቴት ሀውስ ኦፍ ናሚቢያ (ዊንድሆክ - ናሚቢያ) ይህ በ25 ሄክታር መሬት ላይ የሰፈረው የናሚቢያ ሪፐብሊክ መንግሥት መኖሪያ ቤተመንግሥት ሁለት ኪ.ሜ የብረት አጥር፣ ከአናቱ በጥቁር መስተዋት የተከበበና ትልልቅ የጥበቃ ክፍሎች ያሉት ምሽግ ነው፡፡ ይህ ግርማ ሞገስ ያለው ቤተ መንግሥት የናሚቢያ መንግሥት አስተዳደርና የፕሬዚዳንቱ መኖሪያ ነው፡፡፡ የዚህ ቤተ-መንግሥቱ ዲዛይን የተሰራው በደቡብ ኮርያው ኩባንያ Mansude Overseas Project ሲሆን ግንባታው 66 ወራት ነው የፈጀው። የግንባታው ወጪ ውድ እንደሆነና 400 ሚሊዮን የናሚቢያ ዶላር መፍጀቱ ተገልጿል፡፡5. The Flagstaff House (አክራ - ጋና) ይህ አስገራሚ ሕንፃ የጋና ፕሬዚዳንታዊ ቤተ-መንግሥት፣ የጋና ፕሬዚዳንት መኖሪያና ጽ/ቤት ነው። ቤተ መንግሥቱ እንደገና የተገነባውና የተመረቀው በJohn Agyeklum Kufour ዘመነ መንግሥት ሲሆን ለግንባታው ከ45 እስከ 50 ሚሊዮን ዶላር ወጪ ሲደረግ፣ ተቆጣጣሪው የህንድ ተቋራጭ ነበር።    6. ኢቮሎሃ (Iavoloha) ፓላስ፡- (አንታናናሪቮ - ማዳጋስካር) ይህ አስገራሚ ውበት የተጎናፀፈው ቤተ-መንግሥት የተሰራው በኮረብታ አናት ላይ ነው፡፡ ከማዳጋስካር ዋና ከተማ አንታናናሪቮ በስተደቡብ 15 ኪ.ሜ ርቀር ላይ የተሰራው የማዳጋስካር መንግሥታዊ መቀመጫና የፕሬዚዳንቱ መኖሪያ ነው፡፡7. ፕሬዚዴንሻል ፓላስ (ካርቱም - ሱዳን)፡- ዋጋ ሊተመንላቸው በማይችሉ ጥንታዊና, ባህላዊ ቅርፆች የተዋበው የካርቱም - ሱዳን የፕሬዚዳንቱ ቤተመንግሥት የተሰራው ከሙዚየም ቤተ-መንግስት አጠገብ በብሉ ናይል መንገድ ነው፡፡  ታሪካዊ ቤተ - መንግሥት ከመሆኑም በላይ የሱዳን ፕሬዚዳንት መኖሪያና ጽ/ቤት ነው፡፡ 8. ፕሬዚዴንሻል ፓላስ (ኖክቶች - ሞሪታኒያ)፡- የሞሪታኒያ መንግሥት አስተዳደር ዋና ጽ/ቤትና የፕሬዚዳንቱ መኖሪያ ነው፡፡ ቤተ-መንግሥቱ የተሰራው በቻይናውያን ተቋራጮች ነው፡፡  9.ፕሬዚዴንሻል ፓላስ (ዳካር - ሴኔጋል)፡- ሰፊ ግቢውና ዓይን የሚስበውና ነጭ ቀለሙ ልዩ ውበት ያጎናፀፈው ቤተ-መንግሥት፣ እጅግ እይታን ከሚማርኩ የአፍሪካ ስፍራዎች አንዱ ነው፡፡ በሴኔጋል ዋና ከተማ ዳካር የሚገኝ ሲሆን የፕሬዚዳንቱ ቤተመንግሥት ነው፡፡ 10. ስቴት ሃውስ (ካምፓላ - ዩጋንዳ)፡- ይህ ቤተ-መንግሥት የዩጋንዳ ፕሬዚዳንት ህጋዊ መኖሪያ ነው፡፡ ከዩጋንዳ ዋና ከተማ ከካምፓላ በስተደቡብ 40ኪ.ሜ ላይ በኢንቴቤ ይገኛል፡፡ ክብረ - በዓላት የሚከበሩበት H ቅርፅ ያለው ሕንፃም አጠገቡ ነው፡፡ የክብረ - በዓላት ማክበሪያው የእንግሊዟ ልዕልት ኤልሳቤጥ ለጋራ ብልፅግና አገሮች የመሪዎች ስብሰባ ዩጋንዳን በጎበኙበት ጊዜ የተስተናገዱበት ነው፡፡ ስቴት ሃውስ ቤተ-መንግሥት፣ በ1.6 ሚሊዮን ዶላር ያህል ወጪ ዋናው መሰረቱን ሳይለቅ እድሳት (ማሻሻያ) ሊደርግለት ነው፡፡  